open-index/open-wikipedia-markdown huggingface dataset:
Stawropol-krai

**Stawropol-krai** (Russies: Ставропо́льский край, *Stawropolski krai*) is ’n deelgebied van Rusland. Dit lê in die Noord-Kaukasiese Federale Distrik en die hoofstad en grootste stad is Stawropol. Pjatigorsk is die administratiewe hoofstad van die Noord-Kaukasiese Federale Distrik.

Stawropol-krai het in 2010 ’n bevolking van 2&nbsp;786&nbsp;281 gehad.

Die krai word begrens deur die Krasnodar-krai in die weste, Rostof-oblast in die noordweste, Kalmikië in die noorde, Dagestan in die ooste en Tsjetsjnië, Ingoesjetië, Noord-Ossetië-Alanië, Kabardino-Balkarië en Karatsjai-Tsjerkessië in die suide. Dit is een van die veelvolkigste federale gebiede in Rusland – daar is 33 etniese groepe met meer as 2&nbsp;000 persone elk. Die westelike streek van Stawropol-krai word beskou as deel van die Koebanstreek, die tradisionele tuiste van die Koeban-Kosakke. Die grootste deel van die krai se bevolking woon in die opvanggebied van die Koebanrivier.

## Geskiedenis
Die krai is op 17&nbsp;Oktober 1924 gestig as die Noord-Kaukasiese Krai. Ná verskeie administratiewe veranderings is dit in Maart 1937 hernoem tot Ordzjonikidze-krai (Орджоникидзевский край, *Ordzjonikidzefski krai*), na die Sowjet-politikus Sergo Ordzjonikidze, en op 12&nbsp;Januarie 1943 tot Stawropol-krai.

## Geografie 
Die krai beslaan die sentrale deel van die voorgebied van die Kaukasus-gebergte en die grootste deel van die noordelike hange van die berge. Dit grens aan Rostof-oblast, Krasnodar-krai, Kalmikië, Dagestan, Tsjetsjnië, Noord-Ossetië, Kabardino-Balkarië en Karatsjai-Tsjerkessië.

### Klimaat
Die grootste deel van Stawropol-krai ondervind ’n kontinentale klimaat met warm somers en hoë humiditeit (behalwe in die berge). Winters is korter en warmer as in die grootste deel van Rusland, maar daar is steeds sneeu en dit is baie koud. Die gemiddelde temperatuur in Januarie is tussen  en . Die gemiddelde temperatuur in Julie is tussen  en . Uiterstes wissel van  in die winter tot  in die somer. Die gemiddelde jaarlikse reënval is van 400 tot 600&nbsp;mm.

## Demografie 
### Etniese verspreiding
Volgens die Russiese sensus van 2010

Die bevolking is gekonsentreer in die stroomgebiede van die Koeban- en die Koemarivier, wat tradisioneel Kosakland was. Die Koeban-Kosakke word steeds beskou as ’n belangrike minderheid in die streek. 

### Stede en dorpe
## Landbou 
Besproeide landerye kom wydverspreid voor. Aan die begin van 2001 was daar 3&nbsp;361&nbsp;km besproeiingskanale. Van die belangrikstes is:
* Die Newinnomissk-kanaal (Невинномысский канал), die hoofkanaal van die Koeban-Jegorlik-stelsel.
* Die Groot Stawropol-kanaal (Большой Ставропольский канал), wat water uit die Koeban ooswaarts deur die hele krai gelei.
* Die Terek-Koema- en die Koema-Manitsj-kanaal wat water uit die Terek-rivier via die Koema na die Oos-Manitsj-rivier gelei.

## Verwysings 
## Skakels
Tegniese Universiteit van Darmstadt

Die **Tegniese Universiteit van Darmstadt** of **TUD** (Duits: *Technische Universität Darmstadt*) is 'n universiteit geleë in Darmstadt, Duitsland. Dit is die eerste outonomiese universiteit en is een van die grootste tegniese universiteite in Duitsland. Die universiteit het ongeveer 25&nbsp;000 ingeskrewe studente. Die universiteit is in 1877 geopen.

## Verwysings 
## Eksterne skakels 
*   Amptelike webwerf
SV Eichede

**  SV Eichede  ** is 'n sokkerklub uit Steinburg in die deelstaat Sleeswyk-Holstein in Duitsland. Die klub het vroeër ook ander sportsoorte aangebied, maar slegs die sokkerafdeling bestaan nog. *Eichede* is 'n dorpswyk van Steinburg wat voorheen 'n onafhanklike dorp was en sedert 1974 deel vorm van Steinburg.

Die klub is op 15 Mei 1947 gestig in die restaurant van *Ludwig Haase* op Eichede. Daar was nie voorheen 'n sportklub op Eichede nie en sportbeoefenaars was meesal lid van *TSV Mollhagen*, wat in 1927 gestig is (*Mollhagen* is ook vandag 'n dorpsdeel van Steinsburg). In 1955 was daar 'n versoek van TSV Mollhagen dat die klubs moes saamsmelt, maar die lede van SV Eichede het daarteen gestem.

Die klub het die grootste deel van sy bestaan in die laer plaaslike ligas en in die skadu van *VfL Oldesloe*, tradisioneel die sterkste klub in die distrik, deurgebring, maar speel deesdae in die Oberliga op die vyfde vlak, terwyl VfL Oldesloe in die sesde liga meeding.

## Onlangse ligaposisionering 
## Eksterne skakels 
* Amptelike klubwerf
Vlag van die Kanariese Eilande

Die **vlag van die Outonome Gemeenskap van die Kanariese Eiande** is op 10 Augustus 1982 amptelik in gebruik geneem. Die vlag vertoon ’n vertikale driekleur in wit, blou en geel met die landswapen in die middel van die blou baan op die staatsvlag.

## Simboliek 
Die kleure van die vlag is afgelei van die stede Santa Cruz de Tenerife (blou en wit) en Las Palmas de Gran Canaria (blou en geel). Daarnaas kom die kleure ook gereeld voor op die vlae van die sewe Kanariese Eilande.

## Ontwerp 
Die hoogte-breedteverhouding van die vlag is 2:3 net soos by die vlag van Spanje. Elk van die drie bane neem een derde van die lengte van die vlag in.

Op 21 Desember 2004 is die kleurspesifikasies vir die eerste keer amptelik vasgelê en op 12 Desember 2005 is dit gewysig.

### Kleure 
## Ander vlae 

Lêer:Bandera Ateneo.svg |  Die ontwerp van die PNC
Lêer:Estevanez Canary Flag Proposal.png |  Die ontwerp van Estévanez
Lêer:Bandera Canarias Libre.svg |  Die 1961-ontwerp
Lêer:Flag of the Canary Islands (simple).svg |   Vlag sonder die wapen

Die eerste vlag wat al sewe eilande verteenwoordig het, is ongeveer in 1907 gehys deur die Partido Nacionalista Canario (PNC, Kanariese Nasionalistiese Party). Hierdie vlag het bestaan uit ’n blou agtergrond met sewe wit sterre daarop; dit het die sewe eilande in die middel van die water van die Atlantiese oseaan verteenwoordig. In dieselfde jaar het die digter, Nicolas Estevanez, ’n ontwerp gemaak waarop ’n gestileerde weergawe van die vulkaan, Teide, op Tenerife sentraal was, maar op Gran Canaria is die vlag haas nooit gebruik nie.

In 1961 het die Movimento Canarias Libre ’n nuwe vlag ontwerp wat bestaan het uit drie vertikale bane in wit, blou en geel. Hierdie vlag lyk baie soos die huidige vlag, maar in die 1961-weergawe is die blou baan heelwat langer as die ander bane en die wapen ontbreek. Tydens die bewind van Francisco Franco was Spaanse deelgebiede egter nie toegelaat om hul eie vlae te hê nie.

Kort na die dood van Franco kon Spaanse gebiede hul eie vlae aanneem, waarna die Kanariese Eilande hul eerste amptelike vlag (die huidige een), gebaseer op die 1961-ontwerp, aanvaar het. Die ontwerp is bekragtig deur die Status van die outonomie van die Kanariese outonome gemeenskap van 16 Augustus 1982.

### Vlae van die provinsies 
Die provinsies van die Kanariese Eilande, Santa Cruz de Tenerife en Las Palmas, het geen vlag nie.

### Vlae van die eilande 

Lêer:Flag of El Hierro with CoA.svg | Vlag van El Hierro
Lêer:Flag of La Palma with CoA.svg | Vlag van La Palma
Lêer:Flag of La Gomera.svg | Vlag van La Gomera
Lêer:Flag of Tenerife.svg | Vlag van Tenerife
Lêer:Flag of Gran Canaria.svg | Vlag van Gran Canaria
Lêer:Flag of Fuerteventura.svg | Vlag van Fuerteventura
Lêer:Flag of Lanzarote.svg | Vlag van Lanzarote

## Sien ook 
## Verwysings 
## Eksterne skakels 
*  Kanariese Eilande by *Flags of the World*.
Derbyshire

**Derbyshire** (uitgespreek /ˈdɑrbɪʃər/ of /ˈdɑrbɪʃɪər/) is 'n graafskap in Engeland, in die Verenigde Koninkryk. Die graafskap grens aan Groter Manchester, Wes-Yorkshire, Suid-Yorkshire, Nottinghamshire, Leicestershire, Staffordshire en Cheshire. Derbyshire het 'n bevolking van sowat 1&nbsp;019&nbsp;500 in 2011 gehad en is dus die 20ste grootste graafskap in die land.

## Eksterne skakels 
*  Amptelike webwerf
Vlag van Ceuta

Die **vlag van die Outonome Spaanse stad van Ceuta** is ongeveer in 1415 amptelik in gebruik geneem. Die vlag vertoon ’n girovorm in agt driehoeke van swart en wit met die stadswapen in die middel van die vlag.

## Ontwerp 
Die girovorm van die vlag is identies aan die vlag van Lissabon om die verowering van die stad deur die Portugese in 1415 te herdenk. Die stad was ’n deel van die Portugese Ryk tot 1640, waarna daar besluit is dat die stad by Spanje sou bly. Die stad se wapenskild is dus basies presies dieselfde as dié van die Portugese Koninkryk met sewe kastele en vyf skilde met silwer sierskywe.

## Ander vlae 

Lêer:Flag of Ceuta without coa.svg |   Variasie van die vlag, sonder die stadswapen
Lêer:Flag maritime ceuta.svg | Seevaartvlag van Ceuta

## Sien ook 
## Verwysings 
## Eksterne skakels 
*  Ceuta by *Flags of the World*.
Staffordshire

**Staffordshire** (uitgespreek /ˈstæfərdʃər/ of /ˈstæfərdʃɪər/, dikwels afgekort tot **Staffs**) is 'n graafskap in Engeland, in die Verenigde Koninkryk. Die graafskap grens aan Cheshire, Derbyshire, Leicestershire, Warwickshire, die West Midlands, Worcestershire en Shropshire.

Staffordshire het 'n geskatte bevolking van 1&nbsp;126&nbsp;200 in 2017 gehad en is dus die 16de grootste graafskap in die land. Die administratiewe setel (*county town*) is Stafford.

## Eksterne skakels 
*  Amptelike webwerf
Vlag van Melilla

Die **vlag van Melilla**, ’n Spaanse enklawe in Noord-Afrika, is op 13 Maart 1995 amptelik in gebruik geneem. Die vlag is ’n blou baan met die stadswapen in die middel van die vlag.

## Ander vlae 

Lêer:Flag of Melilla.svg | ’n Weergawe met ’n effens gewysigde stadswapen
Lêer:Flag maritime melilla.svg | Seevaartvlag van Melilla

## Sien ook 
## Verwysings 
## Eksterne skakels 
*  Melilla by *Flags of the World*.
Vlag van die Madeiraeilande

Die **vlag van die Madeiraeilande**, ’n eilandgroep onder Portugese beheer, is op 28 Julie 1978 amptelik in gebruik geneem.  Die vlag vertoon ’n vertikale tweekleur in drie ewe breë bane (vanaf die vlagpaalkant) in blou, geel en blou met die Kruis van Christus in die geel baan.

## Simboliek 
Die blou op die vlag simboliseer die Atlantiese Oseaan waarin die eilandgroep geleë is en die geel baan simboliseer die gunstige klimaat wat welvaart tot gevolg gehad het.  Die kruis herinner aan twee kapteins van prins Hendrik die Seevaarder, wie lede van die Orde van Christus was.  In 1419 het die kapteins op een van die eilande gestrand en het uit dankbaarheid daardie eiland Porto Santo (“Heilige Hawe”) genoem.  Die jaar daarna is ’n ekspedisie gestuur om die eilandgroep te bevolk en onder Portugese gesag te bring.

## Ander vlae 

Lêer:Flag of FLAMA.svg | Die vlag van die bevrydingsbeweging *FLAMA* waarop die vlag van die Madeiraeilande gebaseer is

## Sien ook 
## Eksterne skakels 
*  Madeira by *Flags of the World*.
Abodrite

duimnael|regs|250px|Die stamgebied van die Abodrite in die Billungiese Mark
Die **Abodrite** (dikwels ook Abotrite, Obotrite, Obodrite, Bodrisiër) was 'n Middeleeuse Elbslawiese stamgroep ('n ondergroep van die Wes-Slawe) wat die gebied van die huidige Mecklenburg en Holstein in Noord- en Noordoos-Duitsland bewoon het. Die naam beteken "nakomelinge van Obodr, die baie waaksame".

Liubice (tans Lübeck), 'n ou nedersetting rondom 'n kasteel by die monding van die Schwartau- in die Trave-rivier, het tydelik as regeringsetel van Abodrite-heersers uit die Nakonide-dinastie gedien.
Kaliningrad-oblast

**Kaliningrad-oblast** (Russies: Калининградская область, *Kaliningradskaja oblast*) is die mees westelike en ook die kleinste deelgebied van Rusland met 'n oppervlakte van 15&nbsp;125&nbsp;km2 (0,1% van die totale oppervlakte van die Russiese Federasie) en 'n bevolking van 941&nbsp;000 (2010). In Rusland word na die gebied vanweë sy beduidende voorkomste aan barnsteen dikwels ook as "Barnsteenland" (Russies: Янтарный Край) verwys.

## Geografie 
Die administratiewe sentrum van die oblast is Kaliningrad (vroeër Königsberg/Koningsberg). Die gebied behels die noordelike derde van die voormalige Pruisiese provinsie Oos-Pruise (dit wil sê die provinsie se voormalige grondgebied met die uitsondering van die Memelland, Ermland, Masoere en Oberland/Prusy Górne). Dit grens in die noorde aan Litaue en in die suide aan Pole; die kuslyn aan die Oossee strek oor 'n afstand van 140&nbsp;km. Die gebied is 'n Russiese eksklawe wat naas Pole en Litaue ook deur die grondgebied van Letland en Wit-Rusland van die res van die Russiese Federasie afgesny is. Die belangrikste landverbinding met die Russiese kerngebied loop deur Litaue en Belarus.

As setel van die Oosseevloot speel die gebied 'n beduidende rol in Rusland. Ongesuiwerde industriële afloopwater uit die oblast skep 'n omgewingsvraagstuk vir die strandmeer Koerse Haf wat gedeeltelik op Litause grondgebied lê. 

## Verwysings 
## Eksterne skakels
Leicestershire

**Leicestershire** (dikwels afgekort tot **Leics**) is 'n graafskap in Engeland, in die Verenigde Koninkryk.

Leicestershire het 'n bevolking van 1&nbsp;043&nbsp;800 in 2017 gehad en is dus die 21ste grootste graafskap in die land.

## Eksterne skakels 
*  Amptelike webwerf
Alexander van Griekeland

: *Sien Alexander die Grote vir ’n artikel oor die antieke koning met dieselfde naam*.

**Alexander** (Grieks: Ἀλέξανδρος, Βασιλεὺς τῶν Ἑλλήνων, *Aléxandros, Vasiléfs ton Ellínon*; 1 Augustus 1893 – 25 Oktober 1920) was van 1917 tot 1920 koning van die Hellene (Griekeland).

## Vroeë lewe en bewind 
Hy is op 1 Augustus 1893 in Tatoi naby Athene gebore as die tweede oudste seun van koning Konstantyn I en prinses Sophie van Pruise. Nadat Konstantyn en sy oudste seun, kroonprins George, gedwing is om die land te verlaat weens Konstantyn se steun aan Duitsland tydens die Eerste Wêreldoorlog, het Alexander koning geword. Hy het egter in werklikheid geen mag gehad nie en was net ’n marionet in die hande van die eerste minister, Eleftherios Venízelos.

In een belangrike saak het hy teen die wil van die eerste minister opgetree: Op 4 November 1919 het hy skelm getrou met Aspasia Manos, ’n gewone burgerlike en die dogter van kol. Petros Manos. Dit was ’n groot skandaal en Venizelos was woedend. Aspasia moes uit Athene vlug tot die krisis opgelos is en die huwelik wettig verklaar is. Sy was egter nooit koningin nie en slegs bekend as "Madame Manos". Die egpaar het Parys ses maande later besoek op voorwaarde dat hulle nie saam reis of saam by amptelike geleenthede opdaag nie.

## Dood 
Alexander is op 27 jaar dood nadat ape sy hond op 2 Oktober 1920 tydens ’n wandeling aangeval het. Hy het die hond verdedig en is self gebyt. Hy het infeksie opgedoen en binne dae ’n hewige reaksie ontwikkel. Op 12 Oktober het hy ernstig siek geword en op 25 Oktober is hy in Athene dood. Sy pa, Konstantyn, is gevra om terug te keer as koning.

## Interessante feite 
* Alexander se enigste kind, wat ná sy dood gebore is, was prinses Alexandra van Griekeland, wat later met Pieter II, koning van Joego-Slawië, getrou het. Konstantyn het haar ma, Madame Manos, die titel "prinses Alexander" gegee.
* Die stad Alexandroupolis (voorheen Dedeagatch) op die Grieks-Turkse grens is in 1920 na hom hernoem toe hy dit besoek het. Hy was die eerste Griekse koning wat die stad besoek het nadat die Griekse leër dit tydens die Eerste Wêreldoorlog verower het.
* Alexander was ’n ongewone monarg omdat hy koning geword het hoewel sy oudste broer, George, steeds gelewe het. Boonop sou George later self koning van Griekeland word in ’n ongewone geval waar ’n ouer broer ’n jonger een opvolg (hoewel nie direk in dié geval nie).

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Alexander I of Greece*

* 
* 
*
Konstantyn I van Griekeland

**Konstantyn I** (Grieks: Κωνσταντῖνος Αʹ, Βασιλεὺς τῶν Ἑλλήνων, *Konstantínos Αʹ, Vasiléfs ton Ellínon*; 2 Augustus 1868 – 11 Januarie 1923) was van 1913 tot 1917 en van 1920 tot 1922 koning van Griekeland.
Hy was aanvoerder van die Griekse leër tydens die onsuksesvolle Grieks-Turkse Oorlog van 1897 asook die suksesvolle Balkanoorloë van 1912–1913 waarin Griekeland Thessaloniki verower en sy  grondgebied en bevolking verdubbel het.

## Vroeë lewe en bewind 
Konstantyn was die oudste seun van koning George I en Olga Konstantinowna van Rusland, ’n kleindogter van tsaar Nikolaas I.

Hy het sy vader op 18 Maart 1913 opgevolg ná dié se dood in ’n sluipmoordaanval. Toe die Eerste Wêreldoorlog in 1914 uitbreek, wou die Griekse eerste minister Eleftherios Venízelos hom by die Geallieerdes aansluit, maar koning Konstantyn, die swaer van keiser Wilhelm II van Duitsland, was pro-Duits. Dit het aanleiding tot vele struwelinge gegee en tot die ontslag en verbanning van Venízelos.
duimnael|links|130px|Koningin Sophie.

Onder druk van die Geallieerdes moes Konstantyn in 1917 afstand doen van die troon. Hy het die land saam met kroonprins George verlaat en Franse troepe het Athene daarna binnegeruk. Venízelos het na sy land teruggekeer en oorlog teen Duitsland verklaar.

Intussen het Konstantyn se tweede oudste seun as Alexander koning geword. Die volk het Konstantyn egter as ’n martelaar beskou en het Alexander "prins regent" pleks van "koning" genoem. In 1920 is Alexander dood nadat ’n aap hom gebyt het. Ná ’n volkstemming is Konstantyn gevra om weer koning te word. Hy is met groot geesdrif ontvang en Venízelos moes die land weer verlaat.

In 1922 het ’n baie ongelukkige oorlog teen Turkye uitgebreek waarteen Konstantyn gekant was. Die Grieke het nog altyd die droom gehad om Istanbul van die Turke terug te wen en die Bisantynse Ryk te herstel. Die oorlog het rampsalige gevolge gehad vir Griekeland, wat talle nederlae gely het. Konstantyn het die skuld vir alles gekry en hy het weer van die troon afstand gedoen om ’n burgeroorlog te voorkom. Sy oudste seun het hom dié keer opgevolg as George II. Konstantyn is in 1923 in ballingskap in Palermo dood.

## Huwelik 
Op 27 Oktober 1889 is Konstantyn in Athene getroud met Sophie, ’n dogter van keiser Frederik III van Duitsland en keiserin Victoria van Sakse-Koburg en Gotha. Die egpaar het ses kinders gehad:
* George II van Griekeland (20 Julie 1890 – 1 April 1947)
* Alexander van Griekeland (20 Julie 1893 – 25 Oktober 1920)
* Helena (3 Mei 1896 – 28 November 1982), die latere eggenote van koning Carol II van Roemenië
* Paul van Griekeland (14 Desember 1901 – 6 Maart 1964)
* Irene (13 Februarie 1904 – 15 April 1974), die latere eggenote van Tomislav II van Kroasië
* Katharina (4 Mei 1913 – 2 Oktober 2007)

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Constantijn I van Griekenland*
* 
* 
* Michalopoulos, Dimitris, "Constantine XII, King of the Hellenes. An outline of his personality and times", *Parnassos*, vol. 46, pp.&nbsp;355-360.
Paul van Griekeland

**Paul** (Grieks: Παῦλος, Βασιλεὺς τῶν Ἑλλήνων, *Pávlos, Vasiléfs ton Ellínon*; 14 Desember 1901 – 6 Maart 1964) was van 1947 tot 1964 koning van Griekeland.
duimnael|links|Kroonprins Paul en sy vrou, Frederika, in 1939.

Paul is op 14 Desember 1901 in Athene gebore as die derde oudste seun van Konstantyn I van Griekeland en prinses Sophia van Pruise. Hy was ’n agterkleinseun van koningin Victoria van die Verenigde Koninkryk en ’n kleinseun van koning George I van Griekeland, die Deense prins van Glücksburg wat in 1863 as koning van Griekeland gekies is.

Op 9 Januarie 1938 is Paul in Athene getroud met prinses Frederika van Hannover. Hulle het drie kinders gehad:
* Sofia, koningin van Spanje
* Konstantyn II van Griekeland
* prinses Irene

Van 1917 tot 1920 het Paul in bannelingskap saam met sy pa, Konstantyn I, gewoon. Van 1923 tot 1935 en van 1941 tot 1946 was hy weer ’n banneling, dié keer saam met sy broer, George II.

## Bewind 
Paul het in 1946 na Griekeland teruggekeer en in 1947 koning geword ná die dood van George, wat nie kinders gehad het nie. In 1947 kon hy nie die huwelik van sy neef, Prins Philip, Hertog van Edinburg, met die toekomstige koningin Elizabeth II van die Verenigde Koninkryk bywoon nie omdat hy ingewandskoors gehad het.

Teen 1949 was die burgeroorlog in Griekeland feitlik oor en het die ekonomie begin herstel. Diplomatieke en handelsbande het ook verbeter danksy Paul se staatsbesoeke oorsee. Hy was die eerste Griekse monarg wat ’n Turkse staatshoof besoek het.

Republikeinse gevoelens in Griekeland het egter al hoe sterker geword. Paul en Frederika is albei gekritiseer omdat hulle in die politiek ingemeng het asook vir hul gereelde oorsese besoeke en die koste om die koningsgesin te onderhou.

Ná operasies in 1959 en 1963 is hy in Februarie 1964 weer geopereer, dié keer vir maagkanker, en hy is sowat ’n week later in Athene oorlede. Hy is opgevolg deur sy seun, Konstantyn II.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Paul of Greece*
Otto van Griekeland

**Otto, prins van Beiere** of **Othon, koning van Griekeland** (Grieks: Ὄθων, Βασιλεὺς τῆς Ἑλλάδος, *Óthon, Vasiléfs tis Elládos*; 1 Junie 1815 – 26 Julie 1867) het in 1832 die eerste moderne koning van Griekeland geword volgens die Kongres van Londen, waarkragtens Griekeland ’n nuwe onafhanklike monargie geword het onder beskerming van die Verenigde Koninkryk, Frankryk en Rusland. Hy was van 6 Februarie 1832 tot 23 Oktober 1862 koning.

## Biografie 
duimnael|links|’n Romantiese uitbeelding van koning Otto met Griekse ruïnes op die agtergrond.
Toe Griekeland in 1832 deur die Kongres van Londen onafhanklik verklaar word, het Griekse diplomate na Europese monargieë gereis om ’n koning te vind. Min konings wou egter hul seuns na die onstuimige Griekeland stuur. Prins Leopold van Sakse-Koburg-Gotha en prins Frederik van Nederland is albei die troon aangebied, maar het dit van die hand gewys.

In 1832 het Griekeland wel ’n monargie geword met die 17-jarige prins Otto van Beiere, seun van Lodewyk I, as koning.

Die jong koning was nie die geskikte man om die verarmde, verwoeste land reg te ruk nie. Sy regering het aanvanklik onder leiding van ’n raad van drie Beierse hofamptenare gestaan, maar toe Otto meerderjarig word, het hy die regente afgedank omdat hulle ongewild was en hy het as absolute monarg regeer. Eindelik het sy onderdane se aandrang op ’n grondwet hom gedwing om in 1843 aan hul eise te voldoen.

Hy het egter ongewild gebly en net staande gebly danksy die Grieke se begeerte om die Bisantynse Ryk te herstel. In 1862 was daar egter weer eens ’n opstand en Otto en sy vrou, Amalia, het die land verlaat. ’n Rumoerige tyd het hierna in Griekeland gevolg.

Na sy vertrek is die 18-jarige prins Vilhelm van die Deense Huis van Sleeswyk-Holstein-Sonderburg-Glücksburg, die tweede oudste seun van koning Christiaan IX, as koning gekies. Hy het die troon bestyg as George I.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Otto I van Griekenland*
Huis van Wittelsbach

Die **Huis van Wittelsbach** is ’n ou en belangrike Duitse vorstehuis wat eeue lank konings, grawe en hertôe opgelewer het.

In 1180 het graaf Otto VI van Wittelsbach die Beierse hertogdom deur keiser Frederik I Barbarossa in leen gekry uit dank vir goeie diens tydens ekspedisies na Rome. Graaf Otto het hom sedertdien hertog Otto I van Wittelsbach genoem.

’n Kenmerk van die vorstehuis was die talle verdelings en samevoegings van die verskillende takke, waardeur besittings altyd weer aan ’n oorlewende tak nagelaat is sodat dit byna nooit verlore gegaan het nie. In die latere Wittelsbachers het waansin gereeld voorgekom; die bekendste voorbeeld hiervan was koning Lodewyk II van Beiere.

Belangrike lede uit die huis is onder andere:
* Keiser Lodewyk IV van die Heilige Romeinse Ryk
* Grawe van Holland, Seeland en Henegouwen:
** Willem V
** Albrecht van Beiere
** Willem VI
** Jacoba van Beiere
* Frederik V van die Palts
* Keiser Karel VII van die Heilige Romeinse Ryk
* Koning Lodewyk II van Beiere
* Keiserin-koningin Elisabeth van Oostenryk-Hongarye
* Koningin Elisabeth van België
* Otto van Griekeland
* Konings van Sweden:
** Karel X Gustaaf van Swede
** Karel XI van Swede
** Karel XII van Swede
** Ulrike Eleonora van Swede

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Wittelsbach*
Shandong

[duimnael|links|Die woord "Shandong" in [Chinese karakters]]
**Shandong** (Chinees: 山东, ) is 'n provinsie in die ooste van die Volksrepubliek China, met 'n bevolking van sowat 100&nbsp;000&nbsp;000. Sy hoofstad is Jinan (济南), wat in 2004 'n bevolking van omtrent 5&nbsp;900&nbsp;000 gehad het.

## Verwysings 
## Eksterne skakels 
*  Amptelike webwerf van die Shandong Provinsiale Regering
*
Huis van Palts-Neumarkt

**Palts-Neumarkt** (Duits: **Pfalz-Neumarkt**) was ’n onderafdeling van die Wittelsbach-dinastie van die Duitse Palts. Die lyn is ná die dood van Rupert van Duitsland in 1410 verdeel in vier lyne: Palts-Neumarkt, Palts-Simmern, Palts-Mosbach en die keurvorstelike lyn met die hoofstad Heidelberg.

Palts-Neumarkt het gedy onder Rupert se seun, Johann van Palts-Neumarkt (1383–1443). Uit sy huwelik met Katharina van Pommere-Stolp is Christoffel van Beiere gebore, wat oor Denemarke, Swede en Noorweë geheers het.

Met Christoffel se dood het die lyn uitgesterf en het dit in die besit gekom van die lyn Palts-Mosbach, wat toe die Palts-Mosbach-Neumarkt geword het.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:House of Palatinate-Neumarkt*
Brinkumer SV

**  Brinkumer SV   ** is 'n sportklub uit Stuhr in die deelstaat Neder-Sakse in  Duitsland. Behalwe sokker, het die klub ook afdelings vir wandel en gimnastiek. *Brinkum* is 'n dorpsdeel van Stuhr. Aangesien Stuhr aan die stadsrand van Bremen geleë is, ding die klub in die Bremen-ligas mee.

Die klub is in 1924 met die huidige naam gestig en is naas *FTSV "Jahn" Brinkum* die grootste sportklub in Stuhr. 

Die klub het in 2009 sy grootste prestasie behaal deur die Oberliga Bremen te wen, maar het verkies om nie aan die uitspeelwedstryde om promosie na die Regionalliga deel te neem nie. Die DFB se streng vereistes vir 'n Regionalligalisensie vereis onder meer dat 'n klub oor 'n tuisveld met 'n kapasiteit van minstens 5 000 beskik en die klub sou dit nie kon bekostig (en kon ook nie 'n borg in die hande kry) om 'n groot belegging in infrastruktuur te finansier nie.

## Onlangse ligaposisionering 
## Eksterne skakels 
*Amptelike klubwerf
Frederik VIII van Denemarke

**Frederik VIII** (3 Junie 1843 – 14 Mei 1912) was van 1906 tot 1912 koning van Denemarke.

## Biografie 
Frederik is in Kopenhagen gebore as die oudste seun van Christiaan IX en sy vrou, Louise van Hesse-Kassel. As kroonprins het hy aan die oorlog van 1864 teen Oostenryk en Pruise deelgeneem en sy pa daarna met sy ampspligte gehelp. Hy het met Christiaan se dood in Januarie 1906 koning geword.

Hy was in talle opsigte ’n liberale heerser wat die nuwe parlementêre stelsel meer as sy pa gesteun het. Omdat hy op so ’n hoë ouderdom koning geword het, het hy net ’n paar jaar gehad om homself te bewys aangesien hy teen dié tyd siek was.

Op sy terugreis van ’n besoek in 1912 aan Frankryk het koning Frederik Hamburg aangedoen. Die aand van sy aankoms het hy gaan stap, inmekaargesak en gesterf.

Die koningsgesinne van Denemarke, Noorweë, België en Luxemburg is afstammelinge van hom.

## Kinders 
Koning Frederik en sy vrou het vier seuns en vier dogters gehad:
# Koning Christiaan X van Denemarke (1870–1947)
# Koning Haakon VII van Noorweë (1872–1957)
# Prinses Louise van Denemarke (1875–1906)
# Prins Harald van Denemarke (1876–1949)
# Prinses Ingeborg van Denemarke (1878–1958)
# Prinses Thyra van Denemarke (1880–1945)
# Prins Gustav van Denemarke (1887–1944)
# Prinses Dagmar van Denemarke (1890–1961)

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Frederick VIII of Denmark*

## Eksterne skakels 
* Koningshuis van Denemarke 
* Koningshuis van Swede
Christiaan X van Denemarke

**Christiaan X** (26 September 1870 – 20 April 1947) was van 1912 tot 1947 koning van Denemarke en van 1918 tot 1944 die enigste amptelike koning van Ysland (as **Kristjan I**).

## Vroeë lewe 
Hy is naby Kopenhagen gebore as die oudste kind van koning Frederik VIII van Denemarke en sy vrou, prinses Louise, die enigste oorlewende kind van koning Karel XV van Swede. Een van sy broers het koning Haakon VII van Noorweë geword.

Christian het op 26 April 1898 in Cannes met Alexandrine, die Hertogin van Mecklenburg-Schwerin, getrou. Hulle het twee kinders gehad:
* Prins Frederik (1899–1972), later koning Frederik IX van Denemarke
* Prins Knud (1900–1976), later Knud, erfprins van Denemarke

## Bewind 
Christiaan was ’n ietwat outoritêre leier wat baie klem gelê het op die belangrikheid van koninklike waardigheid en mag in ’n tydperk toe demokarasie al hoe gewilder geword het. Dit was nie die stof vir ’n gewilde koning nie; tog was hy een van die gewildste Deense konings wat tydens albei wêreldoorloë regeer het, deels vanweë die rol wat hy gespeel het onder Nazi-besetting.

Anders as sy broer, koning Haakon VII van Noorweë, en koningin Wilhelmina van Nederland wat tydens die Nazi-besetting van hul lande in bannelingskap gegaan het, het Christiaan X in die Deense hoofstad gebly as ’n visuele simbool van weerstand. Hy het ondanks sy ouderdom en die netelige situasie elke dag te perd deur die stad gery – sonder enige begeleiding of wagte. Hy het die Dene wat hy ontmoet het, vriendelik gegroet, maar die Duitse soldate geïgnoreer.

Nadat Adolf Hitler vir hom in 1942 ’n lang telegram gestuur het om hom geluk te wens met sy 72ste verjaarsdag, het hy ’n baie kort telegram teruggestuur: "Baie dankie. Chr. 10". Hitler was woedend. Hy het dadelik sy ambassadeur aan Denemarke onttrek en die Deense ambassadeur uit Duitsland gesit.

Die besetting van Denemarke het kommunikasie met Ysland onmoontlik gemaak en op 10 April 1940 het die Yslandse parlement die land self begin regeer. ’n Maand later het Brittanje die eiland beset en op 17 Junie 1944 het die Yslandse volk in ’n referendum gestem vir afstigting van Denemarke.

Nadat Christiaan op 19 Oktober 1942 van sy perd geval het, was hy feitlik verlam vir die res van sy bewind.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Christian X of Denmark*
Frederik IX van Denemarke

**Frederik IX** (11 Maart 1899 – 14 Januarie 1972) was van 1947 tot met sy dood koning van Denemarke.

## Vroeë lewe 
Frederik is in Sorgenfri, op die eiland Seeland, gebore as die seun van Christiaan X en Alexandrine van Mecklenburg-Schwerin.

Hy het die Deense koninklike tradisie verbeek deur ’n vloot- eerder as ’n leërloopbaan te volg. Voordat hy koning geword het, het hy tot by die rang skoutadmiraal gevorder.

In 1922 het Frederik verloof geraak aan prinses Olga van Grieland en Denemarke, sy niggie en die dogter van prins Nikolaas van Grieland en Denemarke. Hulle het egter nie getrou nie en hy is op 24 Mei 1935 in Stockholm getroud met prinses Ingrid van Swede, sy agterkleinniggie en die dogter van kroonprins Gustaf Adolf, later koning Gustaf VI Adolf van Swede.

Hulle het drie dogters gehad:
* Koningin Margrethe II van Denemarke (gebore 1940)
* Prinses Benedikte van Denemarke (1944)
* Koningin Anne-Marie van Griekeland (1946)

## Bewind 
Omdat hy nie seuns gehad het nie en net mans die troon kon bestyg kragtens die Saliese wet, was sy broer Knud die waarskynlike troonopvolger. Die proses om die grondwet te verander het in 1947 begin toe dit duidelik word koningin Ingrid sou nie nog kinders hê nie. Die gewildheid van Frederik en sy dogters en die meer prominente rol wat vroue in Denemarke begin speel het, het die verandering tot gevolg gehad.

Twee agtereenvolgende parlemente en ’n referendum moes die stap goedkeur. Sedertdien word vroue toegelaat om die troon te bestyg as hulle nie ’n broer het nie. Prinses Margrethe het toe die waarskynlike opvolger geword.

Daar was talle verandering gedurende Frederik se bewind. Die land het die beperkinge van ’n landboustaat afgeskud en ’n welsynstaat ontwikkel. Danksy die uitstekende ekonomie van die 1960's het vroue ook die arbeidsmark betree. Denemarke het dus ’n moderne staat geword, met nuwe eise aan die monargie.

Kort voor die koning sy Nuwejaarstoespraak aan die einde van 1971 sou maak, het hy siek geword. Hy is kort daarna, op 14 Januarie 1972, oorlede.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Frederick IX of Denmark*
Elektrokardiogram

**Elektrokardiografie** is 'n grafiese voorstelling van die hart se elektriese aktiwiteit vir diagnostiese doeleindes.

Elektriese impulse ontstaan in die sinoatriale node van die hart en versprei daarvandaan deur die geleidingsweefsel van die hart om die hartspier se sametrekking te kontroleer. Hierdie elektriese golwe kan deur elektrodes nagespoor word om swakhede en skade in verskillende areas van die hartspier te toon (soos gevind met miokardiale infarksies). Geleidingsversteurings en ritmeversteurings word ook so ondersoek.

Plasing van die elektrodes met hul etikette is gestandariseer as volg:
* RL – word gebruik vir die aardelektrode en word op die pasient se regterbeen geplaas
* RA – op die regterarm geplaas
* LA – op die linkerarm
* LL – op die linkerbeen
* V1 – in die 4e interkostale spasie regs van die pasient se sternum
* V2 – in die 4e interkostale spasie links van die pasient se sternum
* V3 – in die middel tussen V2 en V4
* V4 – in die 5de interkostale spasie in die mid-klavikulêre lyn links
* V5 – horisontaal met V4 op die anterior aksilêre lyn
* V6 – horisontaal met V4 op die mid-aksilêre lyn

Lêer:Precordial Leads 3.svg

Vir beskrywingsdoeleindes word die resulterende golwe as volg beskryf:

Lêer:ECG.png
Hartaknoet van Denemarke

:*Vir die latere seun van Knoet die Grote sien Hartaknoet.*

**Hartaknoet** (gebore omstreeks 890 – 940) was ’n legendariese koning van Denemarke. Hy word in bronne genoem die seun van óf ene "Sven" óf die halfmitiese Wiking Sigurd Slang-in-die-oog, wat ’n seun van die legendariese Ragnar Lodbrok was. Sommige historici meen Hartaknoet was ’n kleinseun van Sigurd en nie ’n seun nie.

## Voorgangers 
Volgens Adam van Bremen is Denemarke deur die Swede onder Olaf en sy twee seuns met geweld oorgeneem en so het die Huis van Olaf in Denemarke ontstaan. Ná Olaf se dood het sy seuns regeer. Hulle is opgevolg deur Sigtrygg.

## Magsoorname 
Volgens Adam het Hartaknoet van "Noordmannië", die land van die "Noordmanne" (waarmee hy dalk óf Noorweë óf Normandië bedoel het), gekom en die jong koning se bewind oorgeneem. Hy het daarna 30 jaar lank regeer. Uit ander bronne lei sommige historici egter af dat Sigtrygg se pa, Gnupa, veel later nog oor minstens ’n deel van Denemarke regeer het.

Adam is die enigste bron wat Hartaknoet noem.

## Verwysings 
: *Hierdie artikel is merendeels vertaal vanaf die Duitse Wikipedia-artikel :de:Harthaknut*
Gorm die Oue

**Gorm die Oue** (Deens: *Gorm den Gamle*) was van omstreeks 900 tot omstreeks 940 koning van Denemarke. Hy was na berig word die seun van die halflegendariese Deense koning Hartaknoet. Hy is in die laat 9de eeu gebore en in 958 dood.

## Voorgangers en bewind 
Volgens Adam van Bremen het Hartaknoet van "Noordmannië", die land van die "Noordmanne" (waarmee hy dalk óf Noorweë óf Normandië bedoel het), gekom en die jong Deense koning Sigtrygg se bewind oorgeneem. Hy het daarna 30 jaar lank regeer.

Toe hy dood is, het Gorm hom opgevolg. Heimskringla meen Gorm het minstens ’n deel van die koninkryk met geweld oorgeneem van Gnupa, en Adam self gee te kenne dat die koninkryk voor Gorm se bewind verdeel was.

## Huwelik 
Gorm het getrou met Thyra, wie se afkoms onseker is. Hy het een van die groot grafheuwels by Jelling vir haar laat maak, asook die oudste van die Jelling-klippe, waarop hy haar *tanemarkar but* (Denemarke se Redding of Denemarke se Prag) noem. Gorm het twee seuns gehad: Knoet en Harald, later koning Harald Bloutand.

## Dood 
duimnael|links|Die Jelling-klip vir Thyra, voorkant
duimnael|regs|Die Jelling-klip vir Thyra, agterkant
Arild Hvitfeld verduidelik hoe Gorm dood is. Van sy twee seuns het hy die oudste, Knoet, verkies – in so ’n mate dat hy gesweer het die boodskapper wat tyding van Knoet se dood bring, sal tereggestel word.

Die twee seuns was regte Wikings: Hulle het Denemarke elke somer verlaat om te gaan plunder. Harald het op ’n dag na die koning se woning teruggekeer met die nuus dat Knoet dood is tydens ’n poging om Dublin, Ierland, binne te val. Weens Gorm se eed wou niemand hom die nuus vertel nie. Koningin Thyra het bevel gegee dat swart materiaal in die koninklike saal opgehang word, maar niemand mag ’n woord gesê het nie. Toe Gorm die saal binnekom, het hy verbaas gevra waaroor daar gerou word. Koningin Thyra het met behulp van ’n metafoor vir die koning vertel sy "wit valk" is deur ander voëls gevang, terwyl sy "grys valk" steeds voëls vang vir die koning se tafel. Gorm het die boodskap dadelik verstaan.

Volgens dié verhaal was hy so hartseer oor Knoet se dood dat hy die volgende dag dood is. Dit weerspreek egter inligting op die Jelling-klippe dat koningin Thyra voor Gorm dood is. Hirstorici vermoed dat Gorm eers in Thyra se grafheuwel begrawe is en later deur sy seun Harald in ’n houtkerk in Jelling herbegrawe is.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Gorm the Old*

## Verdere leesstof 
* Sawyer, P.H. *The Oxford Illustrated History of the Vikings*. Oxford: Oxford University Press, 1999. 

## Eksterne skakels 
* Northvegr (Scandinavian) – ’n Geskiedenis van die Wikings (Soek) 
* Vikingworld (Deens) – Koning Gorm en koningin Thyra
Harald II van Denemarke

**Harald II van Denemarke** (omstreeks 980's – 1018) was van 1014 tot 1018 koning van Denemarke. Hy was die oudste seun van Sven Vurkbaard en Gunhilda, en was regent terwyl sy pa in Engeland teen Ethelred II geveg het. Hy is ná sy dood opgevolg deur sy broer, Knoet die Grote.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Harald II of Denmark*
Magnus I van Noorweë

**Magnus I** of **Magnus die Goeie** (1024 – 25 Oktober 1047) was van 1035 tot 1047 koning van Noorweë en van 1042 tot 1047 koning van Denemarke.

Magnus was die seun van Olaf II van Noorweë, wat die Nore teen hul sin probeer kersten het. In 1028 moes Magnus saam met sy pa uit Noorweë na Kiëf-Roes vlug. In 1035, ná die dood van Knoet die Grote, het die Noorse adellikes, wat nie meer deur Denemarke regeer wou word nie, Magnus teruggeroep en is hy uitgeroep as koning van Noorweë.

Hy is daarna verkies tot koning van Denemarke ná die dood van die Deense koning Hartaknoet in 1042. Sven Estridsen het egter ook op die Deense troon aanspraak gemaak en het in opstand gekom teen Magnus. Die konflik het voortgeduur totdat Magnus se neef Harald Hardråde in 1045 uit ballingskap teruggekeer het, belaai met goud wat hy vergader het in sy tyd as huursoldaat in die Bisantynse Ryk. Magnus het Harald as ’n groot bedreiging beskou en besluit om die Noors-Deense troon met hom te deel. Die twee konings het toe saam opgeruk teen Sven Estridsen en hom uit Denemarke verdryf.

’n Jaar later, in 1047, is Magnus dood nadat hy van ’n perd afgeval het. Die omstandighede rondom sy dood is onduidelik, maar destyds is gemeen dat Harald hom vermoor het. Op sy sterfbed het Magnus sy koninkryk gedeel: Harald het die troon van Noorweë gekry en Sven het koning van Denemarke geword.

Die lyn van Olaf II het by Magnus geëindig, maar weer aan die bewind gekom toe Erik II, ’n afstammeling van Magnus se suster, koning word. Ook Jakobus I van Engeland het van Magnus afgestam.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Magnus I van Noorwegen*

## Eksterne skakels 
* Die saga van Magnus die Goeie 
* Vroeë konings van Noorweë
Vlag van Mayotte

Die Franse oorsese gebied **Mayotte** het geen amptelike vlag nie en gebruik die vlag van Frankryk as vlag. Die eiland het wel, soos die ander eilande in die Comore ’n eie onderskeidende vlag.

## Ander vlae 

Lêer:Flag of France.svg| Amptelike vlag van die eiland

## Sien ook 
* Vlag van die Comore-eilande

## Eksterne skakels 
*  Mayotte by *Flags of the World*.
Vlag van Réunion

Die Franse oorsese gebied **Réunion** het geen amptelike vlag nie en gebruik die Franse vlag. Die eiland het verskeie voorgestelde vlae maar daar is nog nie op ’n spesifieke een besluit nie.

## Ander vlae 

Lêer:Proposed flag of Réunion (VAR).svg| 1.  ’n Voorgestelde vlag deur die Réunionese Vlagkundige Vereniging (*Association Réunionnaise de Vexillologie*)
Lêer:Proposed flag of Réunion (ARF).svg| 2.  ’n Voorgestelde vlag deur die Vereniging vir die Réunionvlag (*Association pour le Drapeau de la Réunion*)
Lêer:Proposed flag of Réunion (Nationalist movement).svg| 3.  ’n Voorgestelde vlag deur die Volksfront vir Nasionale Bevryding (*Lorganizasion Popilèr po Libèr nout Péi*)
Lêer:Unofficial flag of Reunion.svg| 4.  ’n Voorgestelde vlag deur die Verstaan- en Helpende Hand Beweging (*Mouvement Entente et Coup de Main*)

Die simboliek vir die vlag wat voorgestel is deur die Réunionese Vlagkundige Vereniging is soos volg: rooi stel die vulkaan en krag voor, blou stel die lug en soetheid voor en geel stel die son en helderheid voor.

Die simboliek vir die vlag wat voorgestel is deur die Vereniging vir die Réunionvlag is soos volg: naas die kleure van die Franse vlag stel blou die eilandbewoners van Europese herkoms voor asook die Christelike geloof en die see, die goudgeel stel die eilandbewoners van Indiese herkoms voor asook Hinduïsme en die son, rooi stel die eilandbewoners van Sjinese herkoms voor asook hulle tradisies en die vulkaan en groen stel die eilandbewoners afkomstig van Afrika voor asook Islam en die natuur. Al die eilandbewoners leef in vrede, harmonie en bedagsaamheid en dit word deur die wit skyf gesimboliseer.

Die simboliek vir die vlag wat voorgestel is deur die Verstaan- en Helpende Hand Beweging is soos volg: rooi stel die vulkaniese oorsprong van Réunion voor asook die stryd van kulturele militante vir vryheid, die geel stel die son voor, die swart stel die element van slawehandel in die eilandgeskiedenis voor, die blou stel die lug en die Indiese Oseaan voor en die groen stel Réunionese plantegroei voor. Die mengsel van kleure simboliseer die Réunionese reënboog van verskeidenheid in eenheid.

## Sien ook 
## Verwysings 
## Eksterne skakels 
*  Réunion by *Flags of the World*.
Vlag van Sint Helena

Die **vlag van Sint Helena**, ’n Britse oorsese gebied is op 30 Januarie 1984 in gebruik geneem. Die vlag vertoon ’n blou Britse vaandel met die wapen van die eiland op die wapperkant.

## Ander vlae 

Lêer:Flag of Saint Helena (1874–1985).svg |  Vlag van Sint Helena, 1874 tot 1984
Lêer:Flag of the Governor of Saint Helena.svg | Vlag van die Goewerneur van Sint Helena

## Sien ook 
## Verwysings 
## Eksterne skakels 
*  Sint Helena by *Flags of the World*.
Vlag van Ascensioneiland

Die **vlag van Ascensioneiland**, ’n Britse oorsese gebied is op 11 Mei 2013 in gebruik geneem.  Die vlag vertoon ’n blou Britse vaandel met die wapen van die eiland op die wapperkant.

Tydens die 'n vergadering van die Raad van Ascensioneiland op 3 Maart 2009 is besluit dat die eiland 'n unieke vlag sal ontwerp in samewerking met die Buitelandse en Gemenebeskantoor van Brittanje.  Lede het ook voorgestel dat 'n openbare kompetisie geloods moet word om die ontwerp van die vlag vas te stel.

## Sien ook 
## Verwysings 
## Eksterne skakels 
*  Ascensioneiland by *Flags of the World*.
Vlag van Tristan da Cunha

Die **vlag van Tristan da Cunha**, ’n Britse oorsese gebied is op 20 Oktober 1984 in gebruik geneem. Die vlag vertoon ’n blou Britse vaandel met die wapen van die eiland op die wapperkant.

Voor 20 Oktober 2002 het Tristan da Cunha die vlag van Sint Helena gebruik vir amptelike doeleindes.

## Ander vlae 

Lêer:Flag of the Administrator of Tristan da Cunha.svg | Vlag van die Administrateur van Tristan da Cunha

## Sien ook 
## Verwysings 
## Eksterne skakels 
*  Tristan da Cunha by *Flags of the World*.
Homeostase

**Homeostase** is die eienskap wat 'n stelsel openbaar wanneer dit sy eie interne omgewing stabiliseer en konstant probeer hou.

Dit word veral in die konteks van lewendige organismes gebruik.

'n Algemene voorbeeld is hoe die liggaam sy temperatuur konstant by 37 grade celsius probeer hou d.m.v. meganismes van terugvoer en die reaksies daarop.

Kubernetika bestudeer die meganismes wat sulke stelsels vir regulering gebruik.

In die algemeen word homeostase gehandhaaf deur reseptors wat die omgewing moniteer. Hierdie reseptors kommunikeer met beheerders wat dan 'n respons d.m.v. 'n effektor bepaal.

So is daar positiewe en negatiewe terugvoer-meganismes. Positiewe terugvoer versterk die effektor se respons terwyl negatiewe terugvoer die effek wil verminder en so wil normaliseer.
Harald III van Denemarke

**Harald III** of **Harald Hen** (omstreeks 1040 – 17 April, 1080) was van 1076 tot 1080 koning van Denemarke. Hy was die oudste buite-egtelike seun van Sven II van Denemarke en was getroud met Margareta Hasbjörnsdatter.

Harald was van die edelmanne van Denemarke afhanklik vir sy verkiesing as koning en het niks gedoen om hulle teen te staan nie. Hy het geen oorloë geveg nie en het net die paar dinge verbeter wat binne sy vermoë was. Oor die algemeen was hy ’n vreedsame en goeie heerser.

Hy is die beste bekend vir die verbetering van die Deense munt- en regstelsel. Sy hervormings is egter nie ten volle aanvaar tot met die bewind van Waldemar II nie.  Saxo Grammaticus noem hom ’n swak en ondoeltreffende koning wat geswig het voor die wil van die gewone mense. Dit verduidelik dalk sy bynaam Harald Hen, of Harald die Slypsteen, dus Harald die Sagte.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Harald III of Denmark*

## Eksterne skakels 
* Harald III Hen
VfL 07 Bremen

**  VfL 07 Bremen  ** is 'n sokkerklub uit Bremen in die deelstaat Hansestad Bremen in Duitsland.

Die klub is op 2 Junie 1907 gestig deur *Hermann Pöpper*, die 14-jarige seun van 'n plaaslike bakker en 'n paar van sy vriende. Die nuwe klub se naam was *FC Hohenzollern* ter ere van Wilhelm II van Hohenzollern, destyds die Duitse keiser. In die 1920’s is verskeie ander sportafdelings opgerig en is die naam *Verein für Leibesübungen von 1907 (F.C. Hohenzollern)* aangeneem. Die huidige naam is net na die Tweede Wêreldoorlog aangeneem. Die klubkleure van blou en geel is ontleen aan die kleure van SC Victoria Hamburg.

Die klub se amptelike webblad beskou sy promosie na die *Verbandsliga Bremen* in 2007 as sy grootste prestasie.

## Onlangse ligaposisionering 
## Eksterne skakels 
* Amptelike klubwerf
Jinan

**Jinan** is die hoofstad van Shandongprovinsie, in die ooste van die Volksrepubliek China. Die stad het 'n bevolking van 6&nbsp;036&nbsp;500 mense in 2009 gehad, waarvan ongeveer 98% Han-Chinese is.